b'\n_START_ARTICLE_\nSusi Susanti\n_START_PARAGRAPH_\nLucia Francisca Susi Susanti (s. 11. helmikuuta 1971 Tasikmalaya, L\xc3\xa4nsi-Jaava) on indonesialainen sulkapalloilija ja olympiavoittaja. _NEWLINE_Susi Susanti voitti olympiakultaa Barcelonassa 1992 ja h\xc3\xa4nest\xc3\xa4 tuli maansa ensimm\xc3\xa4inen olympiakultamitalisti (sulkapallo tuli olympialaisten ohjelmaan 1992). Finaalissa h\xc3\xa4n voitti Etel\xc3\xa4-Korean Bang Soo-hyunin. Kaksi tuntia Susantin ottelun j\xc3\xa4lkeen h\xc3\xa4nen sulhasensa Alan Budikusuma voitti miesten sulkapallon olympiakultaa. _NEWLINE_Susanti voitti maailmanmestaruuden vuonna 1993. Atlantan olympialaisissa h\xc3\xa4n h\xc3\xa4visi v\xc3\xa4lieriss\xc3\xa4 Bang Soo-hyunille, mutta voitti pronssiottelussa Etel\xc3\xa4-Korean Kim Ji-hyunin.'